Always on My Mind

«Always on My Mind» er ein USA-amerikansk countrysong av Johnny Christopher, Mark James og Wayne Carson, først spelt inn av Brenda Lee 22. september 1971, med ei utgjeving i juni 1972, og først utgitt av Gwen McCrae (som «You Were Always On My Mind») 28. mars 1972.

Allmusic har oppført over 300 innspelingar av songen.  Brenda Lee sin versjon nådde 45. plassen på countrylista i 1972, medan andre artistar nådde topp 20 i USA og andre stader med sine versjonar: Elvis Presley i 1972; John Wesley Ryles i 1979; Willie Nelson sin versjon i 1982 som han vann Grammyprisen for; Pet Shop Boys i 1987 og Loretta Lynn i 2016.

Komposisjon
Wayne Carson sa han skreiv songen på ti minuttar på kjøkenet i heimen sin i Springfield med hjelp av Christopher og James.

Carson, som hadde songen kring eitt år, var i ferd med å fullføre ei innspeling. Produsenten Chips Moman spurte om å spele inn «that mind» song, men la til at dei trengde eit mellomspel. Carson gjekk til det gamle pianoet i studioet, der han prøvde å skrive eit mellomspel, då Christopher og Carson kom inn og han spurte dei om hjelp.

Trioen meinte songen alt var ferdig og kom først ikkje på noko, men Carson forklarte at Moman insisterte på at dei måtte ha eit mellomspel. Dei kom så opp med det to linjer lange mellomspelet.

Songen vart gjeven til livvaktene til Presley, som gav songen vidare til Presley i studio. Moman produserte ikkje innspelinga til Presley, men spelte inn songen med Willie Nelson fleire år seinare.

Elvis Presley-versjonen

Elvis Presley spelte inn sin versjon av «Always on My Mind» den 29. mars 1972, dagen etter at Gwen McCrae gav ut sin versjon av songen og eit par veker etter han skilde seg frå kona Priscilla i februar det året.Guralnick, Peter / Jorgensen, Ernst (1999) s. 310. Elvis: Day by Day. ISBN 0-345-42089-6 Songen vart særs kjend og vert rekna som ein av dei beste Elvis-songane i 1970-åra. Songen kom ut som B-sida til «Separate Ways», og selde til gullplate i USA for over ein halv million selde eksemplar. Han vart oppført som ei dobbel A-side og nådde 16. plassen på Billboard magazine's Hot Country Singles- lista i november 1972. I Storbritannia var «Always on My Mind» hitlåten og «Separate Ways» var B-sida. Han vart kåra til den beste Presley-songen i ei undersøking utført av ITV i 2013http://tellychat.co.uk/nations-favorite-elvis-song-winner-results-top-20-voted-won-0145/].

Salslister
Vekeslister 1972PlasseringUS Billboard Hot 10020US Hot Country Singles (Billboard)16US Adult Contemporary (Billboard)3Canada RPM Country Tracks 4Nederlandsk Topp 40 17Den franske singellista56Den sveitsiske singellista39

John Wesley Ryles-versjonen

I 1979 nådde John Wesley Ryles 20. plassen på den amerikanske countrylista med si utgåve, kalla «You Are Always on My Mind», frå albumet Let the Night Begin.

Salslister
Vekesliste 1979PlasseringU.S. Billboard Hot Country Singles 20Canada RPM Country Tracks 24

Willie Nelson-versjonen

Songen vart spelt inn av Willie Nelson og gjeven ut tidleg i 1982. Songen nådde raskt toppen av Billboard's Hot Country Singles-lista i mai og låg på toppen i to veker og totalt 21 veker på lista. Songen gjorde det òg bra på pop-lista og nådde femteplassen på Billboard Hot 100. På årslista var songen den størte countryhitten i 1982 i USA. Versjonen gjorde det òg bra i mange andre land.

Nelson sin versjon gav han tre Grammyprisar i februar 1983, for årets song, årets beste countrysong og beste mannlege countryvokal.

Versjonen vann òg Country Music Association-prisar to år på rad som årets song både i 1982 og 1983, årets singel i 1982 for Nelson. I tillegg vann Nelson prisen for årets album i 1982.

Willie Nelson framførte songen med Johnny Cash i 1998 på VH1 Storytellers: Johnny Cash & Willie Nelson.

Singelen selde til platina i USA for over to millionar selde eksemplar. I 2008 vart songen innlemma i Grammy Hall of Fame.

Salslister
Vekeslister 1982PlasseringAustralian Kent Music Report39Belgisk Topp 40 (Flandern)31Canada RPM Country Tracks1Canada RPM Adult Contemporary Tracks4Canada RPM Top Singles10Den nederlandske singellista17Irish Singles Chart8U.S. Billboard Hot Country Singles1U.S. Billboard Hot Adult Contemporary Tracks2U.S. Billboard Hot 1005Den britiske singellista49

 Årslister 1982 PlasseringCanada RPM Top Singles70U.S. Billboard Hot 10022U.S. Billboard Hot Adult Contemporary Tracks8U.S. Billboard Hot Country Singles1U.S. Cashbox Top 10031

Pet Shop Boys-versjonen

I 1987 framførte Pet Shop Boys ein synthpopversjon av «Always on My Mind» på Love Me Tender, eit fjernsynsprogram på ITV i Storbritannia. Dette var til minne om at det var ti år sidan Presley døydde. Pet Shop Boys-utgåva vart så godt motteken at duoen valde å spele inn songen og gje han ut på singel.

Denne versjonen vart songen som toppa salslista i juleveka det året. Han låg fire veker på toppen og i USA nådde han fjerdeplassen på Billboard Hot 100.

Pet Shop Boys-versjonen nyttar ein harmonisk variasjon som ikkje finst i originalen.

I november 2004 sette The Daily Telegraph versjonen på andreplassen på ei liste over dei femti beste coverversjonane gjennom tidene. I oktober 2014 hadde BBC ei undersøking der songen vart kåra til den beste coverversjonen gjennom tidene.

I musikkvideoen (eit utdrag frå den surrealistiske musikkfilmen deira It Couldn't Happen Here), sit Neil Tennant og Chris Lowe i framsetet på ein taxi, når ein rar passasjer kjem inn, spelt av den britiske skodespelaren Joss Ackland. På slutten av songen går han ut av bilen, som køyrer avstad. Ståande aleine seier han: «You went away. It should make me feel better. But I don't know how I'm going to get through», som er ein del av teksten til ein annan Pet Shop Boys-song, «What Have I Done to Deserve This», som kom ut tidlegare på året.

I 1988 vart ein remiksa versjon av songen gjeven ut på det tredje albumet deira, Introspective, der han vart kombinert med ein acid-house-song kalla «In My House».

Salslister
Lister (1987/1988)PlasseringAustralian Singles Chart10Austerrike2Den belgiske singellista (Vl)2Canada Singles Chart1Den nederlandske singellista5Europalista1Finland (Suomen virallinen-lista)1Den franske singellista22Den tyske singellista1Irish Singles Chart2Den italienske singellista9Den newzealandske singellista8VG-lista i Noreg3Den polske singellista1Den sørafrikanske singellista3Spania (AFYVE) 1Den svenske singellista1Den sveitsiske singellista1UK Singles Chart1U.S. Billboard Hot 1004U.S. Billboard Dance/Club Play Songs Chart8U.S. Billboard Hot Dance Music/Maxi-Singles Sales Chart12

Kjelder

Denne artikkelen bygger på «Always on My Mind» frå ,  den 22. juni 2017.  

Bakgrunnsstoff


Kategori:Singlar frå 1972
Kategori:Singlar frå 1973
Kategori:Singlar frå 1982
Kategori:Singlar frå 1987
Kategori:Singlar frå 1988
Kategori:Songar frå 1972
Kategori:Countryballadar
Kategori:Årets song i USA
Kategori:Songar på toppen av Billboard Hot Country Songs-lista
Kategori:Nummer-ein-singlar i Tyskland
Kategori:Nummer-ein-singlar i Sverige
Kategori:Nummer-ein-singlar i Sveits
Kategori:Nummer-ein-singlar i Storbritannia
Kategori:Nummer-ein-singlar i Canada
Kategori:Nummer-ein-singlar i Polen
Kategori:Songar skrivne av Mark James
Kategori:Songar skrivne av Wayne Carson
Kategori:Songar produserte av Chips Moman
Kategori:Songar produserte av Felton Jarvis
Kategori:Songar produserte av Bob Montgomery
Kategori:Songar produserte av Julian Mendelsohn
Kategori:Pet Shop Boys-songar
Kategori:Willie Nelson-songar
Kategori:Amanda Lear-songar
Kategori:Elvis Presley-songar
Kategori:John Wesley Ryles-songar
Kategori:Brenda Lee-songar
Kategori:MCA Records-singlar
Kategori:Columbia Records-singlar
Kategori:RCA Records-singlar
Kategori:Parlophone-singlar